hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu sk fr hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar az bn hbs_lat da de eo es fi fr id it ja ml ms nl pl pt ro ru sk ta th fy vi zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. június 11.
Ugrás a navigációhoz Ugrás a kereséshez
Ennek a lapnak a címében vagy szövegében az újind nevek nem a magyar nyelvű Wikipédiában irányelvként elfogadott magyaros átírás szerint szerepelnek, át kellene javítani őket.
A Younghusband-féle expedíció a brit gyarmati haderők támadása volt Tibet ellen a 20. század elején a feltételezett orosz befolyás visszaszorítása érdekében.
A 19. század második felétől Ázsiában kiterjedt brit–orosz hatalmi vetélkedés bontakozott ki. A cári birodalom stratégiai célja volt kijutni a „meleg tengerekig”, Törökországon, Iránon, esetleg Afganisztánon, Indián át. A brit birodalom ugyanakkor minden áron meg akarta akadályozni ezt.
1899-ben George Nathaniel Curzon, India új alkirálya különböző jelekből arra következtetett, hogy a gyengülő kínai hatalmat kihasználva Oroszország befolyást akar szerezni Tibetben. Erre utalt, hogy a dalai láma tanácsadói között feltűnt egy burját–mongol származású, kiváló orosz kapcsolatokkal rendelkező szerzetes, Agvan Dorzsijev. (Később azonban bebizonyosodott, hogy Doržijev valójában a tibeti buddhizmus oroszországi elterjesztésén munkálkodott.)
Curzon kieszközölte London jóváhagyását ahhoz, hogy Francis Younghusbandet, a brit hadsereg Indiában született, de a Sandhursti Királyi Katonai Akadémián végzett tisztjét Tibetbe küldje egy expedíció élén - az Indiába áttévedt tibeti jaknyájak határsértésére hivatkozva.
Younghusband 1903 júliusában indult útjára, de katonákkal kísért delegációjával a tibetiek nem voltak hajlandóak tárgyalni, amíg el nem hagyják Tibet területét. Younghusband azonban – nagy nehézségek árán – áttelelt Tibetben, majd 1904 tavaszán jelentős erősítéseket kapott. 3000 fős, modern fegyverekkel felszerelt serege március végén megütközött a kanócos puskával és karddal felszerelt tibetiekkel. A brit expedíciós hadtest 9 sebesültet vesztett, a tibetiek mintegy 400 halottat.
A 13. dalai láma, Thubten Gyatso Mongóliába menekült, a brit csapatok pedig augusztus elején bevonultak Lhászába.
Younghusband tipikus egyenlőtlen szerződést kényszerített Tibetre, amely nagy összegű háborús jóvátétel fizetését vállalta, megnyitotta az országot a britek előtt, jogot nyújtott nekik katonák állomásoztatására csakúgy, mint nyersanyagok kiaknázására. Időközben azonban egyéb nemzetközi fejlemények elterelték London figyelmét Tibetről, amely nem rendelkezett jelentős erőforrásokkal.
A tél közeledtével Younghusband kivonult Tibetből, öszvérkaravánokban szállítva magával a kolostorokban zsákmányolt Buddha-szobrokat, imaeszközöket, festményeket, porcelánokat, könyveket és kéziratokat.
Younghusbandot Londonban lovaggá ütötték és több egyetemtől is díszdoktori címet kapott.
HVG 2008. március 29. Az angol lecke - Nagy Gábor cikke
A lap eredeti címe: „https://hu.wikipedia.org/w/index.php?title=Younghusband-féle_expedíció&oldid=25008630”
Az Egyesült Királyság háborúi
Rossz újind átírású cikkek
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. június 11., 20:04
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.